Voo 625 de Air Mauritanie

O voo 625 de Air Mauritanie foi o accidente dun Fokker F28 Fellowship 4000 que se esnafrou ao aterrar no  aeroporto de Tidjikja, Mauritania, o día 1 de xullo de 1994 durante unha tormenta de area. Os 4 tripulantes e 76 dos 89 pasaxeiros morreron no sisintro. Foi o peor accidente dun Fokker 28 e o peor accidente aéreo de Mauritania.

 Avión 
O avión accidentado era un Fokker F28-4000 Fellowship (número de serie 11092) que fixera o seu primeiro voo o 3 de xullo de 1975. O aparello estaba impulsado por dous motores turboventiladores RB183-555-15H. O 30 de xullo de 1976 o avión foi entregado a Linjeflyg co rexistro PH-SIX. En abril de 1978 converteuse á variante -4000 variant, e pasou á frota de NLM Cityhopper o 17 dese mes. O 27 de abril de 1979 foi alugado a Libyan Arab Airlines (o rexistro seguía sendo o mesmo). O 26 de febreiro de 1980 alugouse a Pars Air e o seu rexistro cambiou a EP-PBG. O 26 de novembro o aparello regresou a Linjeflyg, e foi rexistrado PH-SIX novamente. O 15 de decembro de 1983 o avión vendeuse a Air Mauritanie recibindo o rexistro 5T-CLF.

 Accidente 
O aparello operaba o voo MR625 (outras fontes din que o número de voo era o MR251) entre Nouakchott e Tidjika. A bordo había 89pasaxeiros e 4 tripulantes. A aterraxe en Tidjika realizouse no medio dunha tormenta de area. O F28 fixo varias aproximacións ao aeroporto antes de realizar unha aterraxe moi dura que causou que o tren de aterraxe dianteiro colapsase e o avión saíse da pista, esnafrándose contra un afloramento rochoso e incendiándose. Só 13 pasaxeiros sobreviviron ao accidente."Air Mauretanie F28 crashes in sandstorm". Flight International. 13-19 de xullo de 1994. p. 10

 Notas 

Categoría:Accidentes aéreos en Mauritania
Categoría:Accidentes e incidentes de Fokker F28
Categoría:Accidentes e incidentes de Air Mauritanie
Air Mauritanie